en hu en hu hu hu hu hu hu hu hu hu hu nl hu en hu hu hu hu hu hu hu hu hu hu hu hu hu hu zh de hu en en hu hu en hu hu hu hu hu hu hu hu hu es hu hu sv hu de hu hu hu hu hu pt pl hu hu hu hu hu hu hu hu es hu hu hu hu hu hu hu de hu hu hu hu pt pt de hu hu hu hu pt hu hu hu hu hu hu hu hu hu es hu hu hu hu hu hu hu hu hu nl de hu hu hu hu hu pt hu hu hu hu hu hu hu en hu hu hu hu hu hu hu hu hu ca pt hu pl hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu is hu hu hu pt hu hu es hu hu hu hu hu hu hu de hu hu hu pt hu hu hu hu hu hu hu hu hu hu hu hu hu hu hu af hu de hu pl hu ga hu hu de hu hu pt hu hu hu hu hu en hu hu hu hu hu hu hu hu af hu hu hu hu hu hu hu hu pl hu hu hu hu hu hu hu hu hu hu hu hu is hu pt hu pt hu hu pt hu hu hu hu hu hu de hu hu pt hu hu sk hu hu hu hu hu hu sk hu hu hu hu hu hu hu hu en is hu hu hu hu pt cs hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt hu hu hu hu en hu hu hu hu de hu hu pt hu hu hu hu hu hu hu hu hu hu hu hu hu hu hu hu pt hu de hu hu hu hu hu hu hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2018-02-28Egyéb, Italok, turmixokkaramell, szafi free vaníliás zabpuding, tejmentes
Életmódváltó karamell mániások egyik nagy dilemmája, hogy miből is készítsenek karamellt, ugyanis egyik édesítő sem alkalmas erre. A kókuszvirág cukrot viszont lehet karamellizálni, ezért alig vártam, hogy kipróbáljam Szafi új ötszörös erősségű édesítőjét ilyen célra is : ) (Ez NEM sima kókuszvirág cukor, hanem steviával van keverve, így ötször édesebb, vagyis ötször kevesebbet kell belőle használni. Viszont az íze pont ugyanolyan finom, mint a sima kókuszvirág cukoré. Én nagyon imádom palacsintatöltelékként például.)
Egyébként én nem mondanám magam túl nagy karamell rajongónak, tehát tökéletesen megvagyok nélküle, de nagyon szeretem az ilyesmi lehetetlennek tűnő kihívásokat : ) (Korábbi karamellás receptek ITT.)
Az alapötletet Szafi vaníliás krémitala adta (recept ITT).
10 g Szafi Free ötszörös erősségű (kókuszvirág cukor, steviával) édesítő (ezt használtam)
15 g Szafi Free vaníliás zabpuding (ezt használtam)
A zabpudingot egy kevés tejjel csomómentesre keverjük, majd felöntjük a maradék tejjel. Az édesítőt egy kisebb edénybe tesszük és megolvasztjuk, majd felöntjük a pudingos tejjel és folyamatosan kevergetve felforraljuk. (Először egy kicsit leragad az edény aljára a karamell, de aztán szépen felolvad a tejjel.)
Nekem nagyon ízlett, de lehetne még fokozni a karamell ízt, valamennyivel több édesítővel, csak hát én elsőre nem nagyon mertem kockáztatni, mivel nem tudtam, hogy milyen lesz a végeredmény : )
Az egész adag: 20 g ch és 131 kcal. (Én két adagra osztottam, mert nagyon eltelít.)
Ugyan a karamellás tejből nem sok látszik, de a bögrém nagyooooon menő! : )  A karamellás tej pedig nagyon finom. (A tetején rizstejszín, és Szafi Reform kakaóbab töret.)
Szafi Free karamell ízű zabpuding porral készítve is nagyon finom:
Amikor reggel döbbensz rá, hogy hoppá nincs  banán, nincs smoothie… Sebaj, lesz Szafi Free proteines karamellás “tej”. :) (Kb. 10 g Szafi Free karamell ízű zabpuding por és 5 g Szafi Free protein shake por)
A Facebook-on itt találsz meg: fittkonyha.info
2016-03-03Csupakrém sütemények, Tortafélékch csökkentett, diawellness, karamell, krémsajt, sajttorta, tönkölyliszt, torta, zero6
Többször készítettem már cukormentes sűrített tejből “hamis karamellt”, illetve abból sütit, de eddig mindig sűrítettem a krémet egy kis liszttel. Viszont nemrég az egyik Facebook csoportban olvastam, hogy bizonyos idő után, liszt nélkül is szépen besűrűsödik. Ki kellett próbálnom. Először másfajta süteményben gondolkodtam, de végül győzött a sajttorta : )
50 g teljes kiőrlésű tönkölyliszt
50 g Diawellness Zero6 liszt
édesítő (nálam kb. 15 g Diawellness négyszeres erejű édesítő)
200 g cukormentes sűrített tej (kép ITT)
400 g light krémsajt (kép ITT)
20 g vaníliás vagy karamell ízű pudingpor
kb. 25 g cukormentes étcsoki (nálam Wawel)
A tészta hozzávalóit összegyúrjuk (vagy aprítógépben összekeverjük), kinyújtjuk, sütőpapírral bélelt formába helyezzük és hűtőbe tesszük. A krémsajtot, pudingport, tojásokat, az édesítő felét összekeverjük, félretesszük. A (200 g) sűrített tejet a maradék édesítővel egy edénybe tesszük és alacsony hőfokon, folyamatosan kevergetve besűrítjük. (Eltart egy jó pár… legalább 15 percig.) Kicsit kihűtjük (nem kell sokat várni vele, mert ilyenkor már nagyon sűrűsödik, kezd ragacsossá válni) és hozzákeverjük a krémsajthoz, majd ráöntjük az alapra és előmelegített sütőben megsütjük. (180 fokon kb. 40 percig sütöttem.) A maradék sűrített tejet egy kevés édesítővel szintén sűrűre főzünk, majd amikor kicsit kihűlt a torta elsimítjuk a tetején, végül olvasztott csokival díszítjük.
Az egész adag: 100 g ch és 1700 kcal.
12 szeletre vágva, 1 szelet: 8 g ch és 141 kcal.
A Facebook-on itt találsz meg: fittkonyha.info
2015-05-14Csupakrém sütemények, Tortafélékch csökkentett, diawellness zero6, emeletes, karamell, kávé, puding, torta, zabkorpa, zabpehelyliszt
Teljesen belezúgtam ezekbe az “emeletes” “csupakrémes” tortákba, de ígérem leállok most már velük : ) Egy ideig…. : ) Ehhez a tortához úgy jött az ötlet, hogy eszembe jutott, hogy van a hűtőben egy cukormentes sűrített tej, amit még valamikor ezer éve vettem, de nem használtam fel. Egy pillanat alatt összeállt a kép… főzök egy “hamis” karamellkrémet (amit a volt fittsütis blogról tanultam még pár éve), megtuningolom egy kis krémsajttal, és mindezt betöltöm egy enyhén kávés piskótaféleségbe : ) Utólag azt mondom, hogy nagyon jó döntés volt, mert isteni lett szerintem : )
60 g Diawellness Zero6 liszt (vagy helyette*)
1 púpozott tk instant kávé (elhagyható)
édesítő (nálam kb. 20 g Diawellness négyszeres erejű édesítő)
(itt több variáció is lehetséges**)
200 g sűrített tej (kép ITT, vagy helyette tej)
20 g karamell ízű pudingpor 3-4 ek vízzel elkeverve
100 g light krémsajt (kép ITT)
A liszteket, zabkorpát, sót, sütőport, kávét elkeverjük. A tojásokat az édesítővel habosra keverjük  (kézi mixerrel, magas fokozaton legalább 5-6 percig), majd hozzáadjuk a joghurtot, kókuszolajat, tovább keverjük, végül a lisztes keveréket is beleöntjük. (ezt már alacsony fokozaton) Sütőpapírral bélelt, vagy kókuszolajjal kikent, lisztezett formába öntjük és előmelegített sütőben megsütjük. (Gázsütőben 4- es fokozaton – ez kb. 180 fok – 25-30 percig sütöttem)
A krémhez a sűrített tejet az édesítővel – folyamatosan kevergetve – alacsony hőfokon felforraljuk, majd tűzről levéve hozzáadunk egy csipet sót és hozzáöntjük a kevés vízzel elkevert pudingport és összefőzzük, kicsit kihűtjük, majd kézi habverővel belekeverjük a krémsajtot.
A kihűlt piskótát félbevágjuk (a jól bevált “cérna-módszerrel”, mert ez nekem még mindig nagyon tetszik
: ) Körbe kell tekerni a tésztán, megkötni, majd meghúzni, és a cérna gyönyörűen kettévágja a piskótát), majd összetöltjük a tortát. Kb. 2/3 rész megy a két lap közé, és 1/3 rész a tetejére, majd hűtőbe tesszük jó pár órára. Tetejét megszórjuk cukormentes reszelt csokival.
*Diawellness Zero6 liszt helyett jó más ch csökkentett liszt is, vagy durum, vagy felesben zabkorpa és zabpehelyliszt.
**A krémet sima tejjel is el lehet készíteni, egy viszonylag sűrű pudingot kell főzni. Illetve sűrített tejjel úgy is el lehet készíteni, hogy pudingpor helyett liszttel sűrítjük, pl. kb. 2-3 tk zabpehelyliszttel. (Ez a sűrített tejes “hamis karamell”, ahogy fentebb is írtam nem saját találmány, a volt fittsütis blogról származik, ami azóta megszűnt, és eredetileg nem pudingpor, hanem barna rizsliszt volt a receptben, én azzal is próbáltam már, úgy is nagyon jó.)
Az egész torta ch tartalma kb. 110 g, 100 g kész torta kb. 17 g szénhidrátot tartalmaz.
A Facebook-on itt tudsz csatlakozni: fittkonyha.info
2014-10-21Csupakrém sütemények, Tortafélékalma, ch csökkentett, diawellness, karamell, puding, torta
Már egy ideje tervezgettem ezt az almást sütit, de nem volt teljes az összkép. Aztán eszembe jutott a hűtőben várakozó sűrített tej, amiből nagyon finom karamellkrémet lehet készíteni. (nem saját találmány, még a fittsütis blogról származik az ötlet, ami azóta megszűnt, viszont új formában újra elérhetőek a receptek, és sok-sok érdekes cikk ITT). Persze nem olyan, mint az igazi karamell, de hajaz rá nagyon. Van már hasonló süti az oldalon, pl. a karamellás körtés szelet, vagy a karamellás almatorta, de ez most más. És isteni finom : )
100 g Diawellness Sütőliszt (ezt használtam)
édesítő (nálam 1 ek Diawellness négyszeres erejű, ch mentes édesítő, ilyen)
300 g cukormentes, zsírszegény sűrített tej (Aldi, Lidl, Penny-ben kapható) (sima tejjel is jó, de úgy
kicsivel több pudingport tennék hozzá, hogy sűrű legyen)
20 g karamell ízű pudingpor 2-3 ek vízzel elkeverve (Tesco-s, mert a DrOetker-ben van valami “szirup”, ami nekem
nem tetszett : ) )
édesítő ízlés szerint (nálam kb. 10 pötty)
alma (kb. 60-70 g)
tetejére: tojásfehérje, plusz édesítő (2 tk Diawellness 1:4 édesítő)
A tészta hozzávalóit összegyúrjuk (a tejet apránként adagolva, amennyit felvesz a tészta), 18 cm-es tortaformába nyomkodjuk, úgy hogy legyen egy kis “pereme” is. Az almát vékony cikkekre vágjuk a tésztára rakosgatjuk, (én megszórtam egy kevés kókuszvirág cukorral, mert a nevével ellentétben, ez nem kókuszízű,hanem inkább karamelles beütése van, ami kifejezetten passzolt ehhez a sütihez), majd hűtőbe tesszük, amíg elkészítjük a krémet. A sűrített tejet az édesítővel alacsony hőfokon felforraljuk, folyamatosan kevergetjük, majd tűzről levéve hozzáadunk egy csipet sót majd a kevés vízzel elkevert pudingport hozzáöntjük és összefőzzük. Ráöntjük a tésztára, és előmelegített sütőben megsütjük. (gázsütőben 4-es fokozaton kb. 20 percig sütöttem) A tojásfehérjét felverjük egy csipet sóval és kb. egy evőkanálnyi porédesítővel (én 2 tojásfehérjét használtam, egyet, ami a tésztából kimaradt és volt egy várakozó fehérjém a hűtőben) rátesszük a torta tetejére és a hőfokot visszavéve “kiszárítjuk”.
(2 és feles fokozatra vettem vissza és kb. 20 percig hagytam bent sütőben, amíg megbarnult) Én először szépen elsimítottam a torta tetején, majd egy szilikon lapáttal összecsíkoztam, mondván, hogy majd az úgy milyen szép lesz…. szerintem jobb lett volna simán : )
Az egész torta ch tartalma kb. 110 g.
A Facebook-on itt tudsz csatlakozni: fittkonyha.info
2014-08-04Csupakrém sütemények, Sütés nélküli édességekkaramell, kosárka, krémsajt, mogyoró, sütés nélküli, zabpehely
Volt már egy “snickers-es” próbálkozásom torta formájában, ami igazából csak az ízvilága miatt kapta azt az elnevezést, na most ugyanez a helyzet ezzel a sütés nélküli kosárkával is : ) A “tésztához” a Fekete erdő kosárka “tésztáját” használtam fel, annyi különbséggel, hogy a kakaó helyett mogyorót tettem bele.
20 g mogyorópehely (darált mogyoró)
kb. 1 dl tej
édesítő ízlés szerint (nálam 20 g xilit, plusz folyékony)
20 g karamell ízű pudingpor
2 db diabetikus karamell cukorka (Spar-ban vettem, de enélkül is jó)
földimogyoró (kb. 30 gr)
100 g light krémsajt (Aldi, Lidl, Penny, vagy light mascarpone – kép ITT)
A kosárka hozzávalóit aprítógépbe tesszük, és alaposan összekeverjük. Egy kis időre hűtőbe tesszük, kb. amíg elpakolunk a konyhában : ) A tésztát 12 részre osztjuk (mini muffin formát használtam, 4 cm-es. A nagyobbnál szerintem csak 6-7 db jön ki ebből a mennyiségből), belenyomkodjuk a formába. (és mint máskor, most is érdemes egy-egy sütőpapír csíkot tenni a mélyedésekbe, amivel majd később könnyedén ki tudjuk emelni a kész sütit) Hűtőbe tesszük, amíg elkészítjük a krémet. A pudingot, édesítőt tejet elkeverjük és sűrűre főzzük. A karamell cukorkával az helyzet, hogy valamiért elég nehezen olvad, ezért szerintem egyszerűbb, ha reszelve tesszük bele. Jó kemény, szóval könnyen lehet reszelni. Én egyet beledobtam a pudingba főzés közben, de mivel nehezen olvadt, így a másodikat már reszelve tettem bele. Persze ilyen karamell cukorka nélkül is finom, de azért ad neki egy plusz karamell löketet : ) Amíg hűl a puding, addig a megpucoljuk a mogyorót, késsel apróra vágjuk (nem kell nagyon apróra, csak mégse legyen egész, de azért rá lehessen harapni), száraz serpenyőben kicsit megpirítjuk. Belekeverjük a pudingba, majd hozzáadjuk a krémsajtot is, és egy csipetnyi sót. (A pudingot nem kell teljesen kihűteni, de azért elég langyos legyen) Megtöltjük a kosárkákat, majd újra hűtőbe tesszük. Miután kicsit megdermedt, reszeltem a tetejére egy kevés cukormentes tejcsokit, hogy  azért a csoki is jelen legyen, ha már Snickers-ről beszélünk : )
Az egész adag ch tartalma kb. 145 gr, 12 részre osztva 12 gr ch/kosárka.
A Facebook-on itt tudsz csatlakozni: fittkonyha.info
2014-06-06Egyéb, Sütés nélküli édességekfagyi, karamell, zabphelyliszt
Sosem voltam egy nagy fagyis, vagy jégkrémes, évente max két gombóc fagyit pusztítok el, viszont ezek a saját készítésű házi fagyik egyre jobban tetszenek. Nem mondom, hogy egy csupakrém, bársony, selyem fagyi lett az eredmény, (mivel nincs benne tejszín és a többszöri átkevergetést is kihagytam) viszont brutál finom : ) Főleg,  amikor egy kicsit elkezd olvadni… hmmm : )
500 gr zsírszegény, cukormentes sűrített tej (Aldiban, Lidl-ben,, Penny-ben kapható)
édesítő (nálam most pötty, kb. 10 db)
kekszmorzsa (kb. 20-25 gr)
A sűrített tejet egy edénybe öntjük, kiveszünk belőle kb. 2-3 evőkanálnyit, amit alaposan elkeverünk a tojással és a zabpehelyliszttel. A többi sűrített tejet felforraljuk, visszavesszük a hőfokot, és pár percig folyamatos kevergetés mellett tovább főzzük. Lassan hozzáöntjük a tojásos-lisztes keveréket, és még mindig folyamatosan kevergetve (én egy kicsi kézi habverővel kevertem) kicsit összefőzzük. (alacsony hőfokon) Nem lesz túl sűrű, a pudingtól hígabb állagú krémet kapunk. Kihűtjük, belekeverjük a kekszmorzsát, formába öntjük, fagyasztóba tesszük. És türelmesen várunk : ) Sajnos csak utólag jöttem rá, hogy sokkal jobb lett volna, ha nem ebbe a formába teszem, mert így elég nehéz vágni, hanem ezt is úgy kellett volna, mint a joghurtos fagyiszeletet, szépen beleönteni egy nagyobb szilikon formába, hogy vékony legyen és törni lehessen. Majd legközelebb : )
Az egész adag ch tartalma kb. 60 gr.
A Facebook-on itt tudsz csatlakozni: fittkonyha.info
2014-04-05Csupakrém sütemények, Egyébch csökkentett, diawellness, karamell
… avagy mit kezdjünk egy elrontott csokitortával (vagy akármilyen “nem egészen úgy sikerült, ahogy terveztük” sütivel) ?  :  )
Régóta csábított a gondolat, hogy készítsek valami jó kis poharas desszertet, de hősiesen, nőiesen, akárhogyan is, de bevallom, hogy ez most nem, nem és NEM ennek indult…habár előadhatnám úgy is az egészet, hogy ma este ez volt betervezve, és direkt csináltam így…. na de akkor mit kezdenénk egy esetleges elrontott, eltört, leragadt, tepsi falától el nem váló tésztácskánkkal?? Szerintem ez még a leggyakorlottabb háziasszonyokkal is előfordulhat néha, (na jó, velük nem, de a magam fajta “hobbiszakácsokkal” igen), hogy nem teljesen úgy viselkedik egy-egy tészta, ahogy szeretnénk, és ilyenkor jól jöhet egy-egy mentőöv, hogy ne a kukában landoljon a próbálkozásunk tárgya.
Gondolkoztam, hogy esetleg krémsajttal összegyúrom és golyót formázok belőle, de végül a pohár desszertnél döntöttem, ha már amúgy is annyira csábított a dolog. Utoljára talán gyerekként ettem hasonlót… még azt a műanyag tálkás somlói galuskát… (ööö… igen, ennyire öreg vagyok…. :  ) )
Egyébként semmi baj nem volt ezzel a tésztával, csak annyi, hogy nincs ilyen kicsi formám,  (ez a recept még abból az időből származik, amikor nem volt ilyen kicsi kapcsos kerek formám…. azóta már beszereztem : ) ) így egy edényben próbáltam megsütni, ami máskor sikerült is gond nélkül, de most valamiért nem akart kijönni belőle és szépen összeesett, így alkalmatlanná vált arra, hogy ketté vágjam és megtöltsem valami jó kis brutál csokikrémmel… na de majd legközelebb.
10 dkg Diawellness -50%-os liszt
kb. 1,5 dl tej
édesítő ízlés szerint (én folyékonyat használtam most)
1 teáskanál kókuszzsír olvasztva
A tojást robotgéppel habosra keverjük, hozzáadjuk a tejet, édesítőt, aromát, olvasztott kókuszzsírt, majd apránként az alaposan elkevert “száraz részt”, és előmelegített sütőben (nálam gázon 3-4-es fokozaton) kb. 22-25 percig sütjük. Mivel úgy is összeaprítjuk a kisült tésztát, így szinte lényegtelen a méret. (Én egy 17 cm-es edényben sütöttem.)
1 csomag vaníliás pudingpor
5 dl folyadék (én 4 dl tejet és 1 dl vizet használtam)
kb. 10 dkg krémsajt (lehet több is, de nekem most ennyi volt itthon)  kevés édesítővel elkeverve
(“fittsütis Betti” találmánya, amiért örök hálám neki, mert ez valami mennyei, pedig korábban sosem rajongtam a karamellért…)
250 ml cukrozatlan, csökkentett zsírtartalmú sűrített tej (Aldiban, Lidl-ben, Sparban kapható)
kb. 40 cukornak megfelelő édesítő (én kevés folyékony édesítőt és 8 pöttyöt tettem bele)
3 púpozott teáskanál (barna)rizsliszt (más liszttel is működik, pl. zabpehelyliszttel)
A sűrített tejet az édesítővel felforraljuk, majd visszavesszük a lángot, és takarékon főzzük tovább, miközben szinte folyamatosan kevergetjük. Viszonylag sokáig kell kevergetni, kb. 20-25 percig. Amikor már megfelelőnek érezzük az ízét ( a színe nem igen fog sötétedni), levesszük a tűzről, hozzáadjuk a csipet sót, majd apránként a rizslisztet, elkeverjük, majd visszatesszük a tűzre és besűrítjük.
A karamellt csak akkor készítsük el, amikor már elkészültek a pohár desszertek, ugyanis gyorsan sűrűsödik, ragacsossá válik.
Előveszünk 5 db számunkra tetsző poharat. A piskótát – miután kihűlt – 5 részre osztjuk. Én a pohár aljára szórtam egy pár gránátalma magot, de csak azért, mert épp volt itthon. Erre tettem egy kevés krémsajtot, majd jött az összemorzsolt piskóta, vanília puding, újra piskóta, puding, majd végül a karamell. A tetejére szórtam egy csipet búzacsírát és egy leheletnyi kókuszvirágcukrot.
Az össz. ch értéke kb. 140 gr, ezt elosztjuk öt részre, durván 28-30 gr ch/pohár.
A Facebook-on itt tudsz csatlakozni: fittkonyha.info
2014-04-01Csupakrém süteményekch csökkentett, diawellness, karamell, puding
Sütöttem már hasonló sütit meggy, körte és tutti-frutti ízben is, most elkészült a szilvás változat is.  (Ürítem a fagyasztószekrényt : ) )
(kb. 20×26 cm-es tepsihez)
40 gr Diawellness 50%-os liszt
20 gr vaníliás pudingpor
1 ek étkezési zselatin (kb. 10 gr)
250 gr cukormentes, csökkentett zsírtartalmú sűrített tej
3 púpozott teáskanál barna rizsliszt (vagy zabpehelyliszt)
A piskótához a tojásokat a xilittel fehéredésig keverjük (legalább 6-8 percig magas fokozaton), hozzáadjuk a vizet, majd apránként a lisztet és alaposan elkeverjük (robotgéppel). Sütőpapírral bélelet tepsiben, kb. 15  perc alatt megsütjük (gázsütőben 3-as fokozaton, előmelegítve). Amíg hűl, elkészítjük a krémet. A szilvát botmixerrel pürésítjük, egy edénybe tesszük. A pudingot elkeverjük a tejjel, vízzel, zselatinnal, édesítővel és ráöntjük a szilvára és alacsony hőfokon lassan összefőzzük. Ilyenkor még viszonylag hígnak tűnik, de majd a hűtőben megdermed. A piskótát két részre vágjuk és összetöltjük a pudingos krémmel, hűtőbe tesszük.
A karamellhez a sűrített tejet az édesítővel felforraljuk, visszavesszük a gázt, majd folyamatos kevergetés mellett, viszonylag sokáig, 20-25 percig tovább főzzük. Levesszük a tűzről hozzáadjuk a csipet sót, majd apránként a rizslisztet, elkeverjük, visszatesszük a tűzre és besűrítjük. A süti tetejére öntjük, újra hűtjük.
Az egész süti ch tartalma kb. 97 gr, (köszönet a szilvának : )))) ), 12 szeletre vágtam, ami szeletenként 8 gr ch-t jelent.
A Facebookon itt tudsz csatlakozni: fittkonyha.info
2014-03-30Csupakrém sütemények, Tortafélékch csökkentett, diawellness, karamell, mogyoró, torta
Valami halvány emlékeim élnek a Snickers csokiról, kb. annyi, hogy mindig beleragadt a fogamba, és hogy iszonyat finom tömény édes csokival volt bevonva. Ja, és hogy tele volt mogyoróval : ) Ez a torta hasonló paraméterekkel bír, kivéve, hogy talán nem ragad a fogunkba : )
15 gr Diawellness 50%-os liszt
10 gr mogyorópehely/darált mogyoró
1 ek folyékony édesítő
A mogyorós karamell réteghez: (ami még mindig “Fittsütis Betti” ötlete alapján készült, csak most egy kicsit tovább fejlesztettem :  ) )
250 gr sűrített tej (cukormentes, zsírszegény)
édesítő (10 pötty, 1 tk kókuszvirág cukor)
3 púpozott teáskanál barna rizsliszt
1 ek pudingpor (tejszín, vanília, vagy karamell ízű)
30 gr mogyorópehely/darált mogyoró
30 gr cukormentes tejcsoki
A tojást a xilittel és a folyékony édesítővel kihabosítjuk (min. 8 percig legmagasabb fokozaton), rászitáljuk a lisztes-mogyorós-sütőporos keveréket, és kézi habverővel összeforgatjuk. Sütőpapírral bélelt formában, előmelegített sütőben kb. 15-16 perc alatt megsütjük. A formában hagyjuk kihűlni, amíg elkészítjük a karamellkrémet.
A sűrített tejet a pötty édesítővel felforraljuk, visszavesszük a hőfokot, és folyamatos kevergetés mellett tovább főzzük, legalább 20-25 percig. Levesszük a tűzről, hozzákeverjük a rizslisztet, visszatesszük egy kicsit, majd hozzáöntjük a pudingporos-tejes keveréket, és besűrítjük. A végén hozzákeverjük a kókuszvirág cukrot és az előzőleg teflon serpenyőben (szárazon) megpirított mogyorót. Ráöntjük a piskótára, hűlni hagyjuk.
A csokit a tejszínnel gőz felett vagy mikróban felolvasztjuk és a torta tetejére kenjük, majd újra hűtőbe tesszük, hogy a csokiréteg is megdermedjen.
Az össz ch tartalom kb. 60 gr.
A Facebookon itt tudsz csatlakozni: Fittknyha.info
2014-02-21Csupakrém süteményekch csökkentett, diawellness, karamell, körte, puding
Velem gyakran előfordul, hogy “bevillannak” bizonyos íz-kombinációk, és ilyenkor szinte azonnal körvonalazódik egy-egy recept elképzelés. Ez a süti is valahogy így született.
10 dkg diawellness 50%-os liszt
175 gr natúr joghurt
kevés tej a tészta lazításához
édesítő ízlés szerint (én folyékonyat használtam)
1 csomag vaníliás puding
3 dl tej, fél dl víz
1 csapott teáskanál étkezési zselatin
kevés víz a körtéhez
250 ml cukormentes, csökkentett zsírtartalmú sűrített tej
3 teáskanál barna rizsliszt
A tészta hozzávalóit elkeverjük, majd egy szilikon formába vagy sütőpapírral bélelt tepsibe simítjuk. (Én egy kb. 22×27 cm szilikon tepsit használtam) Elég sűrű masszát kapunk, tehát inkább “elkenni” lehet, mint önteni. Előmelegített sütőben, (gázsütőben 4-es fokozat), kb. 20-25 percig sütjük, tűpróbával ellenőrizzük.
A krémhez kimérjük a tejet és a vizet, elkeverjük a pudingporral, a zselatinnal, édesítővel.
A körtét meghámozzuk, apró kockákra vágjuk, majd egy edénybe tesszük, öntünk hozzá egy kevés vizet és elkezdjük főzni. Amikor kicsit kezd puhulni, (én kicsit “roppanósra” hagytam) akkor hozzáöntjük a pudingos-tejes keveréket és sűrűre főzzük.
A tésztalapot kettévágjuk és összetöltjük a pudinggal. Én egy jénai tálat szoktam használni az ilyen sütikhez, (kb. 16×25 cm) azt pont kitölti ez a méretű tészta.
A karamellhez a sűrített tejet az édesítővel felforraljuk, visszavesszük a gázt, majd folyamatos kevergetés mellett, viszonylag sokáig, 20-25 percig tovább főzzük. Kóstolgatással tudjuk megállapítani, hogy jó-e, mivel nem lesz túl sötét. Levesszük a tűzről hozzáadjuk a csipet sót, majd apránként a rizslisztet, elkeverjük, visszatesszük a tűzre és besűrítjük. A süti tetejére öntjük, majd megszórjuk
Az egészben összesen: kb. 145 gr ch van.
2014-02-09Csupakrém sütemények, Tortafélékalma, durumliszt, karamell, puding, tesó, torta, útifűmaghéj, zabpehelyliszt
Amikor családlátogatásra megyek anyuékhoz, akkor mindig nagy sütés-főzést rendezünk, és tesómmal általában sütünk valami jó kis sütit. Eddig mindig csupacukor-csupaliszt tortákat, süteményeket készítettünk, (ilyenkor – havonta egy hétvégére – én is kicsit feladtam a cukor- és lisztmentes elveimből, már legalább is, ami a közös sütést illeti), most viszont “készültem” és vittem egy zabpehelylisztet, hogy majd abból sütünk valamit. Tesómnak tetszett az ötlet, annyira, hogy bevásárolt még jó pár egészséges alapanyagot. Amikor felvágtuk a tortát és megkóstolta, csak annyit mondott, hogy “hhhmmmm…. ez nagyon finom, nem is lehet érezni, hogy “diétás”, sőt még talán jobb is, mint egy cukros-fehérlisztes süti”.
édesítő (mi 5 evőkanál folyékony édesítőt tettünk bele)
330 gr görög joghurt
kevés víz a tészta lazításához (mi kb. 5-6 evőkanálnyit tettünk bele)
1 csomag vaníliás pudingpor
1 púpozott teáskanál zselatin
1 teáskanál útifűmaghéj (elhagyható)
Karamell: (a jól bevált recept az egykori “fittsütis blog”-ról)
250 ml cukormentes, zsírszegény sűrített tej
édesítő (pötty vagy por alapú)
A tészta hozzávalóit elkeverjük, (kikent) tortaformába öntjük és 200 fokon kb. 20 perc alatt megsütjük. (23 cm-es tortaformát használtunk)
A krémhez az almákat megpucoljuk, kettőt apró kockákra vágunk, egyet lereszelünk, megszórjuk fahéjjal, esetleg egy kevés édesítőt is adhatunk hozzá, aláöntünk egy kis vizet és pár percre betesszük a mikróba. Természetesen lehet főzni is, de mi már feltettük a pudingot főni, így a mikrós megoldást választottuk. A pudingot elkészítjük, hozzákeverjük az almát (az útifűmaghéjat, majd alaposan elkeverjük) és tortára simítjuk a krémet. Az útifűmaghéj elhagyható, mi igazából azért tettük bele, mert kicsit hígnak tűnt a puding, de szerintem enélkül is jó lesz.
A karamellhez a sűrített tejet az édesítővel felforraljuk, majd amikor felforrt takarékra vesszük és kb. 15-20 percig folyamatosan kevergetjük. Hozzáadjuk a zabpehelylisztet és besűrítjük, majd ráöntjük a torta tetejére. (kicsit hagytuk hűlni a krémet, mielőtt belekezdtünk a karamell készítésébe) Búzacsírát sajnos elfelejtettünk venni, ha lett volna akkor azzal szórtuk volna meg a tetejét.
2014-02-02Csupakrém süteményekch csökkentett, karamell, puding, zabpehelyliszt
Nagyon tetszik nekem ez a madártejszelet összeállítás, ezért ennél a receptnél is ebből indultam ki. Több receptből „gyúrtam össze” ezt a sütit, szerintem megérte.
A tészta: Madártejszelet tésztája Roxától a Jegeskávé-ról (sajnos az oldal megszűnt)
Karamell: „fittsütis Bettitől” (sajnos ez az oldal is megszűnt)
25 dkg liszt (nálam most 15 dkg zabpehelyliszt, 10 dkg Zellei Tünde ch csökkentett liszt)  (az eredeti recept szerint: 15 dkg zabpehelyliszt, 5 dkg durum liszt, 5 dkg teljes kiőrlésű liszt. Többször sütöttem már ezt a tésztát különböző lisztekkel, eddig mindegyik jól sikerült, szóval bátran lehet cserélgetni)
2 dkg vaj, 1 dkg kókuszzsír (eredeti recept szerint 3 dkg margarin)
1 dl langyos tej
fél csomag (8 gr.) szalalkáli
A tészta hozzávalóit összegyúrjuk (előtte a szalalkálit „felfuttatjuk” a meleg tejben, magas pohárban). A tésztát négy részre osztjuk, majd nagyon vékony, kb. 2 mm-es lapokat nyújtunk belőle, majd egy tepsi hátulján, előmelegített sütőben, kb. 7-8 perc alatt megsütjük. Előtte villával megszurkáljuk, hogy ne puklisodjanak a lapok. (a tepsi hátulját vékonyan kikenjük vajjal, vagy kókuszzsírral. én 20×30 tepsit használtam, és gázsütőbben 4-es fokozaton sütöttem.) A megsült lapokat konyharuhával letakarjuk.
2 csomag tejszínes pudingpor
4 csapot teáskanál étkezési zselatin
8 dl folyadék (nálam 5 dl tej, 3 dl víz)
A pudingport és a zselatint a folyadék egy részével elkevertem, majd hozzáadva a többi folyadékot, édesítőt, alacsony lángon sűrűre főztem. Lassan kell főzni, hogy a zselatinnak legyen ideje elolvadni. Amíg hűlt, felvertem a tejszínhabot, majd hozzákevertem a pudinghoz. (várjuk meg, amíg szinte teljesen kihűl, különben elfolyik a tejszín….)
A krém kb. egyharmadát kimertem egy másik tálkába, és adtam hozzá két teáskanál kókuszvirág cukrot. Ez a lépés el is hagyható, de nekem nagyon bejön a kókuszvirág cukor íze, ezért próbálom – óvatosan – becsempészni a receptekbe. Helyette lehet pl. kakaóport is hozzákeverni, úgy is finom lesz.
Összetöltöttem a lapokat (a kókuszvirágos/kakaós krémet tettem középre, azaz a második lapra ) Az utolsó lapra nem tettem krémet, oda jön a karamell:
250 ml cukormentes, zsírszegény sűrített tej (Aldiban üveges, Lidl-ben dobozos, Sparban „Maresi” márkás szintén üveges formában beszerezhető)
édesítő ízlés szerint (nálam 18 „pötty”)
kb. 6 teáskanál (barna)rizsliszt
A sűrített tejet az édesítővel felforraljuk, amint felforrt, takarékra vesszük a lángot, és folyamatos kevergetés mellett tovább főzzük. Hosszadalmas folyamat, kb. 20-25 perc. Mivel halvány barnánál sötétebb nem lesz, így kóstolgatással ellenőrizzük, hogy karamellizálódott-e már. Amikor már megfelelő, levesszük a tűzről, hozzáadjuk a csipet sót, majd kanalanként a rizslisztet, Visszatesszük a tűzre, és besűrítjük, majd a süti tetejére öntjük. Sietni kell, mert egyre ragacsosabb lesz.
Én a tetejére szórtam egy kevés kókuszvirág cukrot, és kb. egy evőkanálnyi szárazon megpirított búzacsírát. (búzacsíra helyett mehet dió vagy mogyoró, de akár el is hagyható.)
Ch-t csak nagyon nagyon felületesen számoltam, de úgy is elég soknak bizonyult, összesen kb. 280-290 gr, szeletenként kb. tizenpár gr CH.
2014-02-01Kekszekbúzacsíra, karamell, keksz, rizsliszt, sűrített tej, zabkorpa
A receptet „fittsütis Betti” két receptjéből gyúrtam össze, a „Müzlis keksz szelet joghurtkrémmel” és a „karamellás szelet sütés nélkül” receptek szüleménye lett ez az új, harmadik recept . A blog azóta megszűnt, viszont egy ideje új formában, kibővült tartalommal újra elérhetőek a receptek és sok más érdekes cikk ITT.
(8 db, kb. 10 cm-es szelethez)
65 gr barna rizsliszt
65 zabkorpa (vagy 50-50 gr, plusz 30 gr vaníliás, vagy natúr fehérjepor)
55-60 gr cukornak megfelelő édesítő (nálam 30 gr xilit, plusz 9 db tabletta porrá törve)
Kb. 4 evőkanál joghurt (eredeti recept szerint kefír)
Vanília aroma (eredeti recept szerint csipetnyi őrölt vanília, vagy 1 tk. vaníliás xilit)
250 ml cukrozatlan, csökkentett zsírtartalmú sűrített tej (Aldi, Lidl, Spar)
Kb. 40 gr cukornak megfelelő édesítő (nálam egy ek. Xilit)
3 (púpozott) tk barna rizsliszt
Kb. két evőkanál búzacsíra, szárazon megpirítva.
A tészta hozzávalóit összegyúrjuk, majd nyolc részre osztjuk. Kialakítjuk a téglalap formát, és a közepébe a tenyerünk élével egy kis mélyedést csinálunk, ide kerül majd a karamell. Előmelegített sütőben 180 fokon, kb. 20 percig sütjük. Attól függően, hogy ropogósra, vagy inkább puhábbra szeretnénk.
A karamellhez a sűrített tejet az édesítővel felforraljuk, amint felforrt, takarékra vesszük a lángot, és folyamatos kevergetés mellett tovább főzzük. Hosszadalmas folyamat, kb. 20 perc. Mivel halvány barnánál sötétebb nem lesz, így kóstolgatással ellenőrizzük, hogy karamellizálódott-e már. Amikor már megfelelő, levesszük a tűzről, hozzáadjuk a csipet sót, majd kanalanként a rizslisztet, visszatesszük a tűzre, és besűrítjük, hozzákeverünk egy evőkanál búzacsírát, majd a kekszekre kanalazzuk. Sietni kell, mert egyre ragacsosabb lesz. A tetejét megszórjuk a maradék búzacsírával. Ez helyett lehet diót (mogyorót) is használni, de nekem most ez volt kéznél.
Saját tapasztalat: én ezt a keksz alapot már megsütöttem korábban is, akkor teljesen tökéletes lett, most viszont valamiért két-három darab eltört, viszont így is használható maradt. A karamellt is elkészítettem már korábban is, akkor valamiért hígabb lett, most viszont lehet, hogy sok volt bele a három tk rizsliszt. Jó lett így is, de lehet, hogy elég lett volna bele most a két tk liszt is. Szerintem attól függ, hogy mennyire sűrűsödik a tej, tehát ez alapján adagoljuk a lisztet.
Ch-t nem számoltam pontosan, kb. 15 gr/db. Nem kevés, viszont jó ch, szóval nem vészes szerintem. Arról nem beszélve, hogy tömény karamell ízt kapunk.
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár